text: Bogbussen bringer gode historier til Esbjerg Festuge
  10 august 2014 kl. 15.21
  Arrangementerne står i kø efter hinanden i Esbjerg Festuge 2014, som er i fuld gang. Søndag kørte Esbjerg Bibliotek deres bogbus ned på havnen, hvor der blev læst højt.
  På biblioteket elsker de ikke bare de skrevne ord, men også de talte. Derfor havde de kørt deres bogbus ned på havnen, slået bussens halvtag ud, og så ellers samlet lokale skribenter og litteraturelskere, til at få deres gode historier og digte ud.
  - Som gammel havnearbejder betyder det utrolig meget at være hernede og læse op. Det forener to poler i mig, siger digter, Erik Trigger til TV SYD.
  Bibliotekschef i Esbjerg Kommune er begejstret for arrangementet.
  - Vi har valgt at parkere vores bogbus her, fordi vi synes, den skal være en del af festeugen, og fordi vi gerne vil have ordet, historierne og litteraturen ud til Esbjerg, siger Bibliotekschef i Esbjerg Kommune, Annette Brøchner Lindgaard, til TV SYD.
  læs mere om, hvad der sker i løbet af Esbjerg Festuge, her
  